joelniklaus/EU_Wikipedias huggingface dataset:
Μαθιός Πόταγας

Ο Μαθιός (Ματθαίος) Πόταγας ήταν έφηβος που προέβη σε μια από τις πρώτες χρονικά συμβολικές  πράξεις αυτοθυσίας και αντιστάσεως του Ελληνικού Λαού κατά τη γερμανική κατοχή.

Η πράξη ηρωισμού

Ήταν σε ηλικία δεκαεπτά (17) ετών, στις 2 Μαΐου 1941, όταν τα πρώτα γερμανικά στρατεύματα κατευθύνονταν προς τη Βυτίνα Αρκαδίας, τον τόπο καταγωγής του. Ο νεαρός Μαθιός  εμφανίστηκε μπροστά τους και φέρεται να τούς είπε "Σταθείτε, δεν θα μας σκλαβώσετε. Είμαι εδώ μόνος, αλλά ολόκληρη η Ελλάδα ακολουθεί". Οι Γερμανοί τον σκότωσαν επί τόπου και στη συνέχεια του συνέθλιψαν το κεφάλι. Κατ' άλλη εκδοχή, πρώτα ο Μαθιός πυροβόλησε τα αυτοκίνητα των Γερμανών, οι οποίοι τον συνέλαβαν πάραυτα και τον σκότωσαν με όπλο, συνθλίβοντάς του έπειτα το κεφάλι. "Για την κατεχόμενη Ελλάδα, η θυσία του Μάθιου Πόταγα είναι η πρώτη πράξη αντίστασης, αφού έγινε στις 2 Μαΐου 1941 και για την κατεχόμενη Ευρώπη, η πρώτη επίσης στην μορφή και το είδος, αφού παρόμοια θυσία δεν έχει αναφερθεί ως τώρα σε καμία άλλη χώρα της Ευρώπης".

Η επίσημη αναγνώριση της πράξης ηρωισμού
Το Ελληνικό Κράτος, αναγνωρίζοντας την ηρωική πράξη του Ματθαίου Πόταγα, έχει τοποθετήσει άγαλμα του ήρωα στη Βυτίνα, το οποίο έχει φιλοτεχνηθεί από την αδελφή του Ελένη Πόταγα, γλύπτρια. Η αποκάλυψη του αγάλματος έγινε στις 3 Μαΐου 2003, παρουσία του Προέδρου της Δημοκρατίας Κωνσταντίνου Στεφανόπουλου.

Παραπομπές

Πηγές
 Μανώλης Γλέζος: Εθνική Αντίσταση 1940-1945.Εκδόσεις Στοχαστής 2006.

Εξωτερικοί σύνδεσμοι
 https://web.archive.org/web/20140926141716/http://arcadia.ceid.upatras.gr/arkadia/arcadia-hist/topics/arcadia_katohi.html
 http://tvxs.gr/news/user-post/mathios-matthaios-potagas-o-protos-antistasiakos

Έλληνες Αντιστασιακοί
Κώστας Μπασακίδης

Ο Κώστας Μπασακίδης (1918-1949) ήταν Έλληνας αξιωματικός του Στρατού Ξηράς, αντιστασιακός την περίοδο της Κατοχής μέσα από τις τάξεις του Ε.Σ και του ΕΛΑΣ καθώς και ανώτερος αξιωματικός του ΔΣΕ κατά τον Εμφύλιο.

Στον Ελληνικό Στρατό 

Ο Μπασακίδης γεννήθηκε το 1918 στη Βρομόβρυση Μεσσηνίας. Εισήχθη το 1936 στη Σχολή Ευελπίδων και μετά από τετραετή φοίτηση, ορκίστηκε τον Αύγουστο του 1940 ανθυπολοχαγός Πεζικού και ακολούθως τοποθετήθηκε στο 15ο Σύνταγμα Πεζικού. Ήταν ανιψιός του υποστράτηγου Παναγιώτη Μπασακίδη, ο οποίος διετέλεσε την περίοδο 1930 - 1931 διοικητής της Σχολή Πεζικού Χαλκίδας και αργότερα (1945) Ανώτερος Στρατιωτικός Διοικητής Πελοποννήσου.

Καθ' όλη τη διάρκεια του ελληνοϊταλικού πολέμου διακρίθηκε για τις πολεμικές και διοικητικές του επιδόσεις ως διμοιρίτης στον 1ο Λόχο Πολυβόλων του 15ου Συντάγματος ΠΖ αποσπώντας τον έπαινο των ανωτέρων του, ενώ προτάθηκε για την απονομή πολεμικού σταυρού Γ' Τάξεως.

Στην Εθνική Αντίσταση 

Μετά τη συνθηκολόγηση της Ελλάδας ως συνέπεια της γερμανικής εισβολής, επέστρεψε στη γενέτειρα του. Τον Ιούλιο του 1943, συνδέθηκε με την οργάνωση Ε.Σ. («Ελληνικός Στρατός») ως επικεφαλής ένοπλης ομάδας ενώ μετά τη διάλυση της οργάνωσης αυτής από τον ΕΛΑΣ τον Οκτώβριο του ίδιου έτους, προσχώρησε οικειοθελώς στις τάξεις του ΕΛΑΣ, αναπτύσσοντας σημαντική δράση τόσο έναντι των δυνάμεων Κατοχής όσο και κατά των Ταγμάτων Ασφαλείας. Παράλληλα, έσωσε με μεσολάβησή του από πιθανή εκτέλεση, αντάρτες του Ε.Σ. που βρίσκονταν στο χωριό Λαδά ως αιχμάλωτοι του ΕΛΑΣ.

Ως διοικητής στον 5ο Λόχο του 2ου Τάγματος του 9ου Συντάγματος του ΕΛΑΣ, συμμετείχε σε αρκετές ενέδρες και μάχες κατά των γερμανικών δυνάμεων και των ταγμάτων ασφαλείας όπως στον Άγιο Φλώρο, στη θέση Καζάρμα Μεσσηνίας, στον Μελιγαλά την 6η Απριλίου του 1944 (στη μάχη αυτή έχασαν τη ζωή τους 4 άνδρες της Βέρμαχτ και των Ταγμάτων Ασφαλείας) , στη Μεσσήνη , στην Ανδρούσα, στη Βλαχοκερασιά Αρκαδίας κ.α.

Τον Σεπτέμβριο του 1944 έλαβε μέρος στην πολύνεκρη μάχη του Μελιγαλά μεταξύ του ΕΛΑΣ και των Ταγμάτων Ασφαλείας. Μάλιστα, στον Μπασακίδη οφείλεται η εκπόρθηση του σημαντικού υψώματος του Προφήτη Ηλία κατά την τρίτη ημέρα της σύγκρουσης, που συντέλεσε αποφασιστικά στην επικράτηση του ΕΛΑΣ.

Στον Εμφύλιο 

Μετά την Απελευθέρωση, διώχτηκε για την δράση του και οδηγήθηκε στις φυλακές Ακροναυπλίας. Κατά τη διάρκεια του Εμφυλίου, συμμετείχε ενεργά στον ΔΣΕ όντας από τον Φεβρουάριο του 1947 στρατιωτικός διοικητής του Αρχηγείου Πελοποννήσου. Αργότερα (τέλη 1947 ή αρχές 1948), ανέλαβε διοικητής του Αρχηγείου Αχαΐας - Ηλείας, ενώ στις αρχές Νοεμβρίου του 1948 ανέλαβε τη διεύθυνση του γραφείου επιχειρήσεων της Γ' Μεραρχίας του ΔΣΕ. Σκοτώθηκε την 14η Μαρτίου 1949 κατά τη διάρκεια της τελευταίας μάχης του ΔΣΠ στο ύψωμα Δρακοβούνι της επαρχίας Μαντινείας.

Μετά θάνατον αναγνώριση

Το 1985, με την επίσημη αναγνώριση της Εθνικής Αντίστασης του ΕΑΜ - ΕΛΑΣ, απονεμήθηκε στον Μπασακίδη ο βαθμός του αντισυνταγματάρχη.

Παραπομπές

Βιβλιογραφία

Έλληνες αξιωματικοί του Στρατού Ξηράς
Μέλη του ΕΛΑΣ
Μαχητές του Δ.Σ.Ε
Έλληνες Αντιστασιακοί
Μακάμπι Βουκουρεστίου

Η Τσιοκανούλ Βουκουρεστίου (πρώην Μακάμπι ή Μακάμπι Βουκουρεστίου), ήταν ένας ρουμάνικος αθλητικός σύλλογος, που αντιπροσώπευε την εβραϊκή κοινότητα. Συμμετείχε κυρίως σε αγώνες ποδοσφαίρου και ήταν ήταν η πρώτη εβραϊκή ομάδα που έστειλε ένα παίκτη, τον τερματοφύλακας Samuel Zauber, στο Παγκόσμιο Κύπελλο Ποδοσφαίρου (1930  στην Ουρουγουάη).

Ιστορία
Η Μακάμπι Βουκουρεστίου ιδρύθηκε το 1919 από ένα εβραίο επιχειρηματία την εποχή που οι μειονότητες στη Ρουμανία ίδρυαν δικές τους ποδοσφαιρικές ομάδες. Το 1925, δημιουργήθηκε ομάδα γυναικείου χάντμπολ.

Πριν τη περίοδο 1940-1941, όταν επικράτησε ο Αντισημιτισμός στη Ρουμανία, η ομάδα αποκλείστηκε από τις επίσημες διοργανώσεις. Επανεμφανίστηκε μετά το Β' Παγκόσμιο Πόλεμο διατηρώντας το όνομα της μέχρι που ενοποιήθηκε με μια άλλη ομάδα με το όνομα Τσιοκανούλ.

Σαν Τσιοκανούλ, αγωνίστηκε στο Πρωτάθλημα ποδοσφαίρου Ρουμανίας. Το Μάιο του 1948, ενοποιήθηκε με την FC Unirea Tricolor Bucureşti, δημιουργώντας τη Ντιναμό Βουκουρεστίου.

Διακρίσεις

Πρωτάθλημα ποδοσφαίρου Ρουμανίας:
Νικήτρια (0):, Καλύτερη θέση: 7η 1946–47

Liga II:
Νικήτρια (1): 1934–35
Φιναλίστ (1): 1938–39

Παραπομπές

Ιδρύσεις αθλητικών συλλόγων το 1919
Ιδρύσεις ποδοσφαιρικών ομάδων το 1919
 
Ποδοσφαιρικές ομάδες Ρουμανίας
Βένους Βουκουρεστίου

Η Βένους Βουκουρεστίου (ρουμανικά: Venus București) ήταν ρουμανική ποδοσφαιρική ομάδα από το Βουκουρέστι. Πριν τη διάλυση της από τις κομμουνιστικές  αρχές, η Βένους ήταν η πιο πετυχημένη ποδοσφαιρική ομάδα της Ρουμανίας, κερδίζοντας 8 πρωταθλήματα Ρουμανίας. Χρώματα της ομάδας ήταν το μαύρο και το άσπρο.

Ιστορία
Η ομάδα ιδρύθηκε το 1915 στην παλιά γειτονιά Βένους στο Βουκουρέστι. Η ομάδα αγωνιζόταν στο στάδιο Βένους, το οποίο λειτούργησε το 1931. Είχε χωρητικότητα 15000 θέσεις και ήταν το πρώτο στάδιο της χώρας που είχε προβολείς.

Η ομάδα κέρδισε 8 πρωταθλήματα (1920, 1921, 1929, 1932, 1934, 1937, 1939, 1940). Ποτέ δεν κέρδισε το κύπελλο Ρουμανίας έχοντας χάσει στον τελικό του 1940 από τη Ραπίντ Βουκουρεστίου.

Διακρίσεις

 Πρωτάθλημα ποδοσφαίρου Ρουμανίας
 Νικήτρια (8): 1920, 1921, 1929, 1932, 1934, 1937, 1939, 1940

 Κύπελλο Ρουμανίας
 Φιναλίστ (1): 1939–40

Παραπομπές 

Ιδρύσεις ποδοσφαιρικών ομάδων το 1915
Ποδοσφαιρικές ομάδες Ρουμανίας
Βένους Βουκουρεστίου
ΦΚ ΟΤΑ Αράντ

Η ΦΚ ΟΤΑ Αράντ είναι μια ποδοσφαιρική ομάδα από την πόλη Αράντ, Ρουμανία. Ιδρύθηκε το 1945. Έχει κερδίσει 6 φορές το Πρωτάθλημα ποδοσφαίρου Ρουμανίας. Μόνο οι Στεάουα Βουκουρεστίου, Ντιναμό Βουκουρεστίου και η Βένους Βουκουρεστίου κέρδισαν περισσότερους τίτλους και το Κύπελλο Ρουμανίας 2 φορές. Αγωνίζεται στη Liga II.

Διακρίσεις

Εγχώρια

Πρωτάθλημα ποδοσφαίρου Ρουμανίας
Νικήτρια (6): 1946-47, 1947-48, 1950, 1954, 1968-69, 1969-70
Φιναλίστ (1): 1971–72

Κύπελλο Ρουμανίας
Νικήτρια (2): 1947–48, 1953
Φιναλίστ (2): 1950, 1965–66

Liga II
Νικήτρια (3): 1980–81, 1992–93, 2001-02
Φιναλίστ (5): 1982–83, 1988–89, 1989–90, 1991–92, 1998–99

Ευρωπαϊκά
ΟΥΕΦΑ Γιουρόπα Λιγκ:
Νικήτρια (0):, Καλύτερα αποτελέσματα: Προημιτελικά: Κύπελλο ΟΥΕΦΑ 1971-1972

Ευρωπαϊκές συμμετοχές

Εξωτερικοί σύνδεσμοι
 Επίσημη ιστοσελίδα
 Fans Site
 UTA 1945

Ιδρύσεις ποδοσφαιρικών ομάδων το 1945
Ποδοσφαιρικές ομάδες Ρουμανίας
ΦΚ ΟΤΑ Αράντ
Ποδοσφαιρικοί σύλλογοι με ιδιοκτήτες τους οπαδούς
Αρίστος Κασμίρογλου

Ο Αρίστος Κασμίρογλου είναι Έλληνας νομικός και Υποδιοικητής του Αγίου Όρους από τον Οκτώβριο 2019.

Έχει διατελέσει Διοικητής του Αγίου Όρους από το 2010 ως το 2018.

Βιογραφικά στοιχεία
Ο Άριστος Κασμίρογλου γεννήθηκε στην Αθήνα, από γονείς από την Μικρά Ασία. Είναι πτυχιούχος της Νομικής Σχολής του Εθνικού και Καποδιστριακού Πανεπιστημίου Αθηνών. Είναι συνταξιούχος διευθυντής της Εταιρείας Ύδρευσης και Αποχέτευσης Πρωτεύουσας (ΕΥΔΑΠ Α.Ε.) και στέλεχος του Συλλόγου «Φίλοι του Αγίου Όρους».

Το 1996 ανέλαβε καθήκοντα Αναπληρωτή Πολιτικού Διοικητή της Αυτόνομης Μοναστικής Πολιτείας Αγίου Όρους, και έχαιρε της εκτίμησης του Οικουμενικού Πατριαρχείου Κωνσταντινουπόλεως, της Εκκλησίας της Ελλάδος και του Αγίου Όρους.

Από το 1999 έως το 2004, χρημάτισε καθήκοντα Διευθυντή του Ραδιοφωνικού Σταθμού της Εκκλησίας της Ελλάδος. Παράλληλα συμμετείχε στην Συνοδική Επιτροπή Τύπου, Δημοσίων Σχέσεων και Διαφωτίσεως της Εκκλησίας της Ελλάδος.

Ασχολείται με το Άγιο Όρος, από το 1977 ως ιδρυτικό μέλος και γραμματέας των «Φίλων του Αγίου Όρους».

Στις 29 Απριλίου 2010, προήχθη σε Πολιτικός Διοικητής της Αυτόνομης Μοναστικής Πολιτείας του Αγίου Όρους, θέση την οποία διατήρησε έως τις 12 Αυγούστου 2018.

Στις 27 Αυγούστου 2019, διορίστηκε Πολιτικός Υποδιοικητής της Αυτόνομης Μοναστικής Πολιτείας του Αγίου Όρους.

Παραπομπές

Κασμίρογλου
Πάολα Φωκά

Η Πάολα Φωκά (Θεσσαλονίκη, 25 Ιουνίου 1982), γεννημένη ως Παγώνα Καραμήτσιου, είναι Ελληνίδα λαϊκή-folk rock τραγουδίστρια. Ανήκει στο δυναμικό της Panik Platinum.

Βιογραφία

Γεννήθηκε στις 25 Ιουνίου 1982 στη Θεσσαλονίκη και μεγάλωσε στη Συκιά Χαλκιδικής. Οι γονείς της, Αλέξανδρος και Μαρία, ήταν και αυτοί μουσικοί. Έχει έναν μεγαλύτερο αδερφό τον Περικλή. Ξεκίνησε να τραγουδά στα 14 της χρόνια μετά από πρόταση του ιδιοκτήτη του μαγαζιού και την έγκριση από τους γονείς της. Στα 19 τραγουδούσε στο κέντρο διασκέδασης "Μαμούνια" στη Θεσσαλονίκη.Το 2003 απέκτησε μια κόρη την Παολίνα. Το 2005 εξέδωσε το πρώτο της δίσκο, «Αθόρυβα», ενώ στη συνέχεια μετακόμισε στην Αθήνα για να συνεργαστεί με το Σταμάτη Γονίδη. Το 2007 συνεργάστηκε με τον Σώτη Βολάνη σε ένα ντουέτο με τίτλο «Γιαγιά και παππούς» το οποίο γνώρισε μεγάλη επιτυχία. Το 2008 κυκλοφόρησε τον δεύτερο δίσκο της, «Περάσαμε με κόκκινο». Το 2012 κυκλοφόρησε το δίσκο «Γίνε Μαζί Μου Ένα», ο οποίος έγινε χρυσός. Από αυτόν τον δίσκο ιδιαίτερη επιτυχία γνώρισαν τα τραγούδια: «Γίνε Μαζί Μου Ένα», «Φταις», «Να Μ' Αφήσεις Ήσυχη Θέλω», «Ψεύτικα», «Τι Σε Πιάνει». Το 2013 κυκλοφόρησε τον δίσκο «Μετά Τα Μεσάνυχτα» o οποίος έγινε πλατινένιος μέσα σε τρεις μέρες. Το Δεκέμβριο του 2013 κυκλοφόρησε τον δίσκο «Η Μόνη Αλήθεια» που περιείχε τα επιτυχημένα τραγούδια: «Κράτα Με», «Τελειωμένες Καταστάσεις», «Μηδέν». Ιδίως το «Κράτα Με» ήταν η 10η μεγαλύτερη ραδιοφωνική επιτυχία του 2013. Στις 17 Νοεμβρίου 2014 κυκλοφόρησε το νέο της τραγούδι «Έχω Μια Ζωή», προπομπό του επόμενου δίσκου της "Κρύβω Αλητεία", που κυκλοφόρησε στις αρχές του 2015. Τα τραγούδια που ξεχώρισαν από αυτόν το δίσκο είναι τα εξής: Έχω Μια Ζωή, Αυτά Μου Είπε Ο Θεός, Πόσες Φορές, Κρύα Αγκαλιά.

Στις 3 Απριλίου 2003 γεννήθηκε η κόρη της, Παολίνα.

Παραπομπές 

Ελληνίδες τραγουδίστριες
Λαϊκοί τραγουδιστές
Δημήτρης Αγραβάνης

Ο Δημήτρης Αγραβάνης (γενν. 20 Δεκεμβρίου 1994, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον Προμηθέα Πατρών. Συμμετείχε στο NBA Ντραφτ 2015, όπου επιλέχθηκε 59ος από τους Ατλάντα Χοκς.

Σταδιοδρομία σε συλλόγους

Πρώτα χρόνια/Πανιώνιος
Ο Αγραβάνης ξεκίνησε να ασχολείται με την καλαθοσφαίριση ύστερα από παρότρυνση του πατέρα του, στην ακαδημία νέων του Γ.Σ. Αμαρουσίου, υπογράφοντας εν τέλει επαγγελματικό συμβόλαιο για την περίοδο 2010-11. Από τους κιτρινόμαυρους αποχώρησε το καλοκαίρι του 2012 με προορισμό τον Πανιώνιο, με τον οποίο αγωνίστηκε εκτός από την Α1 Εθνική και σε έναν αγώνα του EuroCup. Το Μάρτιο του 2013, συμμετείχε στο All-Star Game ως μέλος της ομάδας Κ18.

Ολυμπιακός
Την επόμενη αγωνιστική περίοδο, κατόπιν δύσκολων διαπραγματεύσεων, έλαβε μεταγραφή στον Ολυμπιακό του Γιώργου Μπαρτζώκα. Με την ομάδα του Πειραιά κατέκτησε το πρώτο του τρόπαιο τον Οκτώβριο του 2013 και συγκεκριμένα το Διηπειρωτικό Κύπελλο της FIBA. Τον ίδιο μήνα πραγματοποίησε και το ντεμπούτο του στην Ευρωλίγκα και συγκεκριμένα στην Κωνσταντινούπολη εναντίον της Γαλατάσαραϊ.

Προμηθέας Πατρών 
Τον Αύγουστο του 2019, υπέγραψε συμβόλαιο με τον Προμηθέα Πατρών.

Εθνική ομάδα 
Ως μέλος των «μικρών» εθνικών Ελλάδας, ο Αγραβάνης συμμετείχε στις εξής διοργανώσεις: στο Ευρωπαϊκό Πρωτάθλημα Κ16 του 2010, στο Ευρωπαϊκό Πρωτάθλημα Κ18 του 2011, Ευρωπαϊκό Πρωτάθλημα Κ18 του 2012, στο Ευρωπαϊκό Πρωτάθλημα Κ20 του 2013 και στο Ευρωπαϊκό Πρωτάθλημα Κ20 του 2014.

Αγραβάνης υπήρξε επίσης μέλος της Εθνικής Ελλάδας ανδρών. Επιλέχθηκε στο ρόστερ 12 ανδρών της Ελλάδας για το Προολυμπιακό τουρνουά καλαθοσφαίρισης του 2016 στο Τορίνο. Επίσης, έχει αγωνιστεί στα Ευρωμπάσκετ του 2017 και του 2022.

Προσωπική ζωή 
Ο αδερφός του, Γιάννης, είναι επίσης καλαθοσφαιριστής.

Τίτλοι
Ολυμπιακός Πειραιώς
 2 Πρωταθλήματα Ελλάδας: 2015, 2016
 1 Διηπειρωτικό Κύπελλο: 2013

Προμηθέας Πατρών
 1 Σούπερ Καπ: 2020

Παραπομπές

Εξωτερικοί σύνδεσμοι 
 
 Δημήτρης Αγραβάνης, στατιστικά στον επίσημο ιστότοπο του Ε.Σ.Α.Κ.Ε.
 
 Agravanis, Dimitrios, στατιστικά στον επίσημο ιστότοπο της FIBA Europe. 
 Agravanis, Dimitrios, προφίλ στον ιστότοπο του αρχείου της FIBA.  
 Agravanis, Dimitrios, στατιστικά στην ιστοσελίδα ProBallers.com. 
 Agravanis, Dimitrios, στατιστικά στην ιστοσελίδα DraftExpress.com. 

Έλληνες καλαθοσφαιριστές
Πάουερ φόργουορντ
Σέντερ
Καλαθοσφαιριστές Εθνικής Ελλάδας Κ16
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ19
Καλαθοσφαιριστές Εθνικής Ελλάδας Κ20
Καλαθοσφαιριστές Εθνικής Ελλάδας
Καλαθοσφαιριστές Ευρωμπάσκετ 2017
Καλαθοσφαιριστές Παγκοσμίου Κυπέλλου 2019
Καλαθοσφαιριστές Ευρωμπάσκετ 2022
Καλαθοσφαιριστές Αμαρουσίου
Καλαθοσφαιριστές Πανιωνίου
Καλαθοσφαιριστές Α1 Εθνικής Ελλάδας
Καλαθοσφαιριστές ΟΣΦΠ
Καλαθοσφαιριστές Προμηθέα Πατρών
Χρυσόκαστρο Καβάλας

Το Χρυσόκαστρο Καβάλας είναι χωριό που ανήκει στο Δήμο Παγγαίου, Περιφερειακή Ενότητα Καβάλας. Παλαιότερα ανήκε στο Δήμο Ελευθερούπολης. Το Χρυσόκαστρο βρίσκεται στους νοτιοανατολικούς πρόποδες του Παγγαίου όρους, σε υψόμετρο 185 μέτρων στη κοιλάδα του ποταμού Μαρμαρά. Σύμφωνα με την ΕΜΥ στο χωριό τα καλοκαίρια είναι θερμά και οι χειμώνες πολύ ψυχροί. Η χαμηλότερη θερμοκρασία καταγράφηκε το 2002 -20 βαθμούς Κελσίου. Το χωριό έχει πολλά αξιοθέατα φυσικής ομορφιάς όπως οι κολύμπες, οι οποίες είναι ένας χώρος με μικρούς καταρράκτες και πλούσιο πράσινο το καλοκαίρι. Στην απογραφή του 2011, το Χρυσόκαστρο είχε 307 κατοίκους και στην απογραφή του 2001 είχε 645 κατοίκους. Η τουριστική κίνηση του χωριού, ιδιαίτερα τους θερινούς μήνες, θεωρείται ικανοποιητική καθώς το χωριό διαθέτει πολιτιστικό σύλλογο (Πολιτιστικός, Μικρασιατικός και Ποντιακός Σύλλογος Χρυσοκάστρου), ο οποίος κατά την θερινή περίοδο διοργανώνει πολιτιστικές εκδηλώσεις και ανταμώματα συλλόγων, με το πιο χαρακτηριστικό από όλα το ετήσιο ποντιακό αντάμωμα που διοργανώνεται τον Αύγουστο κάθε έτους. Το Χρυσόκαστρο είχε και παλαιότερα ποδοσφαιρική ομάδα ονομαζόμενη ως "Φίλιππος Χρυσοκάστρου", η οποία αγωνιζόταν κατά την περίοδο 1995-2015, στις τοπικές κατηγορίες της ΕΠΣ Καβάλας, βγάζοντας ποδοσφαιριστές που διαχρονικά είτε κατείχαν πρωταγωνιστικό ρόλο στις πρώτες ερασιτεχνικές κατηγορίες του νομού είτε ακόμα και συμμετείχαν σε ομάδες των εθνικών πρωταθλημάτων της χώρας. 

Χωριά του νομού Καβάλας
Δήμος Παγγαίου
Ελληνορθόδοξη Μητρόπολη Ελβετίας

Η Ελληνορθόδοξη Μητρόπολη Ελβετίας είναι δικαιοδοσία της Ορθόδοξης Εκκλησίας στην Ελβετία, η οποία υπάγεται στο Οικουμενικό Πατριαρχείο Κωνσταντινούπολης, της οποίας η έδρα βρίσκεται στο Σαμπεζί κοντά στην Γενεύη. 

Περιλαμβάνει την Ελβετική Συνομοσπονδία και το Πριγκιπάτο του Λιχτενστάϊν.

Ο επίσκοπος φέρει τον τίτλο του Μητροπολίτη Ελβετίας. Ο Μητροπολίτης είναι και ex officio πρόεδρος της Επισκοπικής Συνέλευσης όλων των Ελλήνων Ορθοδόξων εκκλησιών στην Ελβετία.

Ιστορία 
Η Μητρόπολη Ελβετίας ιδρύθηκε στις 2 Οκτωβρίου 1982 μέσω σχετικού πατριαρχικού και συνοδικού διατάγματος και περιλαμβάνει το έδαφος του Λίχτενσταϊν. Μέχρι το 1982 ήταν Εξαρχία της Μητρόπολης Αυστρίας.

Διατελέσαντες Μητροπολίτες

Οργάνωση 
Ενορίες υφίστανται σε Γενεύη (4), Λωζάνη, Φριμπούρ, Βέρνη, Βασιλεία, Όλτεν, Ζυρίχη, Σαιντ-Γκάλεν και Λουγκάνο.

Δείτε επίσης

Σχετικά Λήμματα 
 Ορθόδοξο Κέντρο του Οικουμενικού Πατριαρχείου (Σαμπεζί)

Εξωτερικοί Σύνδεσμοι 

 Επίσημη Ιστοσελίδα Ιεράς Μητροπόλεως Ελβετίας
 Γαλλόφωνη Ενορία Αγίας Αικατερίνης της Γενεύης
 Επίσημη Ιστοσελίδα Ορθοδόξου Κέντρου του Οικουμενικού Πατριαρχείου
 Επίσημη Ιστοσελίδα Οικουμενικού Πατριαρχείου 

Θρησκεία στην Ελβετία
Ελβετια
Αντόνιο ντε Αραούζο

Ο Δον Αντόνιο ντε Αραούζο ε Αζεβέδο (14 Μαΐου 1754 - 21 Ιουλίου 1817) ήταν Πορτογάλος πολιτικός, συγγραφέας και ερασιτέχνης βοτανολόγος.

Καριέρα 
Αφού συνέβαλε στην ίδρυση της Ακαδημίας των Επιστημών (Academia de Ciências) στη Λισαβόνα διετέλεσε πρέσβης της Πορτογαλίας στην Ολλανδία, Γαλλία, Πρωσία και Ρωσία.

Ήταν ο πρώτος υπουργός του Ιωάννη ΣΤ΄ της Πορτογαλίας, τον οποίο ακολούθησε όταν η βασιλική οικογένεια κατέφυγε στην Βραζιλία μετά την κατάληψη της χώρας του από τον Ναπολέοντα το 1807. Τότε διορίστηκε υπουργός ναυτικού και εξωτερικών. Έκανε προσπάθειες για την βελτίωση της εκπαίδευσης και της βιομηχανίας στην χώρα του. Ήταν ο ιδρυτής ενός εργοστασίου πορσελάνης στο Ρίο ντε Τζανέιρο.

Έργα
Ο Αντώνιο ντε Αραούζο διηύθυνε επιστημονικές μελέτες και πειράματα στην έπαυλη και στον ιδιωτικό βοτανικό κήπο του. Ήταν ο πρώτος που εισήγαγε την καλλιέργεια τσαγιού στην Βραζιλία.

Ως συγγραφέας τα έργα του περιλαμβάνουν δύο τραγωδίες και την μετάφραση των βουκολικών του Βιργιλίου.

Παραπομπές

 Enciclopédia Luso-Brasileira, vol. 4. Lisboa, 1965.

Πορτογάλοι πολιτικοί
Πορτογάλοι συγγραφείς
Φορτούνα Σίταρντ

Η Φορτούνα Σίταρντ είναι ποδοσφαιρική ομάδα από την πόλη Σίταρντ στην Ολλανδία. Η ομάδα αγωνίζεται στο χωρητικότητας 12500 θέσεων Trendwork Arena. Συμμετέχει στο ολλανδικό πρωτάθλημα ποδοσφαίρου. Η ομάδα είναι το αποτέλεσμα της συγχώνευσης δύο παλαιότερων συλλόγων, των 'Fortuna 54' και 'Sittardia'. Η ενοποίηση έγινε την 1η Ιουλίου 1968. Η 'Fortuna 54' ήταν μια πετυχημένη ομάδα με ένα Κύπελλο Ολλανδίας (ποδόσφαιρο ανδρών) την περίοδο 1956-57 και μια 2η θέση στο πρωτάθλημα πίσω από τον Άγιαξ, ενώ η 'Sittardia' πάλευε για την αποφυγή του υποβιβασμού τις περισσότερες περιόδους. Οι δύο ομάδες ενοποιήθηκαν λόγω οικονομικών δυσκολιών.

Τίτλοι
 Κύπελλο Ολλανδίας (ποδόσφαιρο ανδρών)
 Νικήτρια: 1957, 1964
 Φιναλίστ: 1984, 1999

 Εέρστε Ντιβίζιε
 Νικήτρια: 1959, 1964, 1966, 1995

Εξωτερικοί σύνδεσμοι 
Επίσημη ιστοσελίδα
Fansite Fortuna Home 

 
Ιδρύσεις ποδοσφαιρικών ομάδων το 1968
ΦΚ Ντόρντρεχτ

Η ΦΚ Ντόρντρεχτ είναι μια ποδοσφαιρική ομάδα από την πόλη Ντόρντρεχτ στην Ολλανδία, η οποία αγωνίζεται στην Εέρστε Ντιβίζιε.

Ιστορία 
Ιδρύθηκε στις 16 Αυγούστου 1883 σαν Dordrechtsche Football Club (DFC). Έγινε επαγγελματική ομάδα το 1954. Το 1972 το επαγγλεματικό και το εραστιτεχνικό τμήμα διέκοψαν τους δεσμούς τους. Το ερασιτεχνικό τμήμα διατήρησε την ονομασία DFC Dordrecht και το επαγγελματικό υιοθέτησε την ονομασία ΦΚ Ντόρντρεχτ. Το 1983 η ομάδα προήχθηκε στο Ολλανδικό πρωτάθλημα ποδοσφαίρου αλλά την επόμενη σεζόν επέστεψε στην Εέρστε Ντιβίζιε.

Το 1990 άλλαξε όνομα λόγω χορηγού:Dordrecht'90. Το 1991 συγχωνεύθηκε με τη Σίενταμς ΒΒ δημιουργώντας την SVV/Dordrecht'90 για δύο περιόδους. Το 1993 επανήλθε το όνομα Dordrecht'90, έως το 2002 που ονομάστηκε και πάλι ΦΚ Ντόρντρεχτ. Διασημότερος ποδοσφαιριστής της ομάδας ήταν ο Γιόχαν Κρόιφ, ο οποίος έπαιξε τρία φιλικά παιχνίδια με την ομάδα τον Ιανουάριο του 1981.

Τίτλοι
 Εέρστε Ντιβίζιε
 Νικήτρια: 1983, 1994

 Κύπελλο Ολλανδίας (ποδόσφαιρο ανδρών)
 Νικήτρια: 1914, 1932
 Φιναλίστ: 1913, 1943

 Tweede Divisie
 Νικήτρια: 1965

Εξωτερικοί σύνδεσμοι
 Επίσημη ιστοσελίδα
 FC Dordrecht forum
 Fansite

ΦΚ Ντόρντρεχτ
Ιδρύσεις ποδοσφαιρικών ομάδων το 1883
ΦΚ Ντεν Μπος

Η ΦΚ Ντεν Μπος (ολλανδικά: FC Den Bosch) είναι ποδοσφαιρική ομάδα από την Ολλανδία. Ιδρύθηκε στις 18 Αυγούστου 1965 σαν ΦΚ Ντεν Μπος/ΜΦΦ. Είναι ο διάδοχος των ομάδων ΜΦΦ (1906) και Wilhelmina (1890). Έδρα της ομάδας είναι το Στάδιο ντε Φλιέρτ, χωρητικότητας 8.500 θέσεων. Από την ΦΚ Ντεν Μπος ξεκίνησε την επαγγελματική καριέρα του ο Ρουντ Φαν Νίστελροϊ.

Τίτλοι 
 Ολλανδικό πρωτάθλημα ποδοσφαίρου
Νικήτρια: 1948 (as BVV)
 Εέρστε Ντιβίζιε
Νικήτρια: 1971, 1999, 2001, 2004
 Άνοδος στο Ολλανδικό πρωτάθλημα ποδοσφαίρου
1971, 1983, 1992, 1999, 2001, 2004

 Κύπελλο Ολλανδίας (ποδόσφαιρο ανδρών)
 Φιναλίστ: 1991
 Tweede Divisie
Νικήτρια: 1966
 Άνοδος στην Εέρστε Ντιβίζιε
1963, 1966

Πράσινο:Ολλανδικό πρωτάθλημα ποδοσφαίρου
Κίτρινο:Εέρστε Ντιβίζιε

Εξωτερικοί σύνδεσμοι
Επίσημη ιστοσελίδα

Ιδρύσεις ποδοσφαιρικών ομάδων το 1965
ΦΚ Ντεν Μπος
Ουίλιαμ Τζορτζ Μπέρι

Ο Ουίλιαμ Τζορτζ "Μπιλ" Μπέρι, γνωστός στη Γαλλία ως Τζορτζ Μπέρι ή Ζορζ Μπερί (γεννημένος στο Χάκνεϊ, στις 18 Αυγούστου 1904, ενώ απεβίωσε το 1972) ήταν Άγγλος ποδοσφαιριστής. Αγωνίστηκε σε επαγγελματικό επίπεδο για λογαριασμό των Τζίλιγχαμ, Τσάρλτον Αθλέτικ, Κρίσταλ Πάλας και Μπρέντφορντ το χρονικό διάστημα μεταξύ 1923 και 1934.

Μετακόμισε στην Γαλλία το 1934, όπου και αγωνίστηκε για λογαριασμό της ΣΚ Φιβ,, ενώ διετέλεσε προπονητής των ΣΚ Φιβ, Λιλ ΟΣΚ και ΟΖΚ Νις. Κατέκτησε δύο Κύπελλα Γαλλίας το 1946 και το 1954.

Στη συνέχεια μετακόμισε στη Τυνησία, όπου εργάστηκε ως προπονητής των ΚΣ Χαμάμ-Λιφ και Ετουάλ Σπορτίβ ντυ Σαχέλ.

Αργότερα εργάστηκε και στο Λουξεμβούργο, όπου κατέκτησε συνολικά 4 φορές το εγχώριο πρωτάθλημα με τις Ζενές Ες και Ουνιόν Λυξεμπούρ.

Παραπομπές

Άγγλοι ποδοσφαιριστές
Ποδοσφαιριστές Τζίλιγχαμ ΦΚ
Ποδοσφαιριστές Μπρέντφορντ ΦΚ
Ποδοσφαιριστές Τσάρλτον Αθλέτικ
Ποδοσφαιριστές Κρίσταλ Πάλας ΦΚ
Ποδοσφαιριστές ΑΦΚ Μπόρνμουθ
Ποδοσφαιριστές Λιγκ 1
Επιθετικοί ποδοσφαιριστές
Άγγλοι προπονητές ποδοσφαίρου
Προπονητές ποδοσφαίρου Λιλ ΟΣΚ
Προπονητές ποδοσφαίρου ΟΖΚ Νις
Ποδοσφαιριστές Σπορτίνγκ Κλαμπ Φιβουά
Προπονητές ποδοσφαίρου Λιρς ΣΚ
Προπονητές ποδοσφαίρου Κλαμπ Σπορτίφ ντε Χαμάμ-Λιφ
Προπονητές ποδοσφαίρου Ετουάλ Σπορτίβ ντυ Σαχέλ
Προπονητές ποδοσφαίρου Σπορτίνγκ Κλαμπ Φιβουά
Προπονητές ποδοσφαίρου Ουνιόν Λυξεμπούρ
Γιονγκ Άγιαξ

Η Γιονγκ Άγιαξ (ολλανδικά: Jong Ajax) είναι η αναπληρωματική ομάδα του ΑΦΚ Άγιαξ, με βάση το Άμστερνταμ. Συμμετέχει στην Εέρστε Ντιβίζιε.

Η ομάδα συμμετείχε στην Beloften Eredivisie, ανταγωνιζόμενοι τις αναπληρωματικές ομάδες άλλων ομάδων όπως Jong PSV, ΦΚ Χρόνινγκεν και ΑΖ '67 Άλκμααρ. Έχει κερδίσει την Beloften Eredivisie 8 φορές (ρεκόρ τίτλων) και το KNVB Reserve Cup 3 φορές, όταν η πιο πετυχημένη αναπληρωματική ομάδα της Ολλανδίας. Κερδίζοντας την Beloften Eredivisie, είχε το δικαίωμα να συμμετάσχει στο Κύπελλο Ολλανδίας (ποδόσφαιρο ανδρών), φτάνοντας μέχρι τα ημιτελικά σε 3 περιπτώσεις.

Από το 2013-14 η ομάδα συμμετέχει στην  Εέρστε Ντιβίζιε.. Προηγουμένως αγωνιζόταν στην Beloften Eredivisie η οποία ήταν πρωτάθλημα για αναπληρωματικές ομάδες που δεν περιλαμβανόταν στις επαγγελματικές ή ερασιτεχνικές δομές των πρωταθλημάτων της χώρας. Οι ποδοσφαιριστές επιτρεπόταν να μετακινούνται ελεύθερα μεταξύ αναπληρωμαικής και πρώτης ομάδας κατά τη διάρκεια της σεζόν. Αυτό δεν ισχύει πλέον, αφού η ομάδα αγωνίζεται στην Εέρστε Ντιβίζιε, το δεύτερο επίπεδο του επαγγελματικού ποδοσφαίρου της Ολλανδίας. Έδρα της ομάδας είναι το  Σπόρτπαρκ Ντε Τόεκομστ και σε μερικές περιπτώσεις το Άμστερνταμ Αρίνα. League |publisher=NOS.nl |accessdate=2013-07-04}}</ref>

Παραπομπές

Εξωτερικοί σύνδεσμοι
 Dutch information of Jong Ajax/Ajax B
 Dutch information of Jong Ajax
 Ajax F-Side – ASD / AFCA Supportersclub

ΑΦΚ Άγιαξ
Ποδοσφαιρικές ομάδες Ολλανδίας
Ιδρύσεις ποδοσφαιρικών ομάδων το 1900
Διδακτική της γλώσσας

Η Διδακτική της γλώσσας αναφέρεται στην διδασκαλία και μάθηση μίας ξένης ή δεύτερης γλώσσας. Η διδακτική της γλώσσας είναι ένας κλάδος της εφαρμοσμένης γλωσσολογίας.

Αποτελεί το επιστημονικό αντικείμενο της διδασκαλίας και της εκμάθησης ξένων γλωσσών σε εκπαιδευτικά ιδρύματα ή το πλαίσιο ιδιωτικών μαθημάτων. Ως θεωρία της διδακτικής πρακτικής, αντικατοπτρίζει την αλληλεπίδραση των θεσμικών, προσωπικών και τεχνικών περιεχομένων της διδασκαλίας ξένων γλωσσών και αντλεί βάσιμες προτάσεις και συστάσεις για τους στόχους της, καθώς και gia το σχεδιασμό κατάλληλων εκπαιδευτικών ρυθμίσεων.
Στεάουα Μιζίλ

Η Στεάουα Μιζίλ ήταν μια ομάδα ρουμάνικη ποδοσφαίρου από την πόλη Μιζίλ. Ιδρύθηκε το 1954. Την περίοδο 1984-1997 η ομάδα συμμετείχε στο πρωτάθλημα δεύτερης κατηγορίας της Ρουμανία. Έδρα της ομάδας ήταν το Στάδιο Τινερέτουλουι στο Μιζίλ, χωρητικότητας 5000 θέσεων. Η ομάδα διαλύθηκε το 2006.

Αποτελέσματα στη Β΄ κατηγορία

Ιδρύσεις ποδοσφαιρικών ομάδων το 1954
Ποδοσφαιρικές ομάδες Ρουμανίας
Στεάουα Μιζίλ
Ζιγκί Μπαντιμπανγκά

Ο Ζιγκί Μπαντιμπανγκά (γεννημένος στις 26 Νοεμβρίου 1991) είναι Βέλγος ποδοσφαιριστής, με καταγωγή από το Κονγκό. Αγωνίζεται στον Αστέρας Τρίπολης  από τον Ιούνιο του 2014.

Καριέρα 
Στις 20 Απριλίου 2010, ο Μπαντιμπανγκά πραγματοποίησε το ντεμπούτο του στο πρωτάθλημα. Αντικατέστησε τον Τομά Σατέλ στη διάρκεια αναμέτρησης απέναντι στη Ζούλτε Βάρεγκεμ.

Στη διάρκεια μιας αναμέτρησης προς τα τέλη της σεζόν, απέναντι στην ΚΦ Κόρτραϊκ, αντικατέστησε για ακόμη μια φορά τον Τομά Σατέλ στο 74ο λεπτό της συγκεκριμένης αναμέτρησης. Στο 83ο λεπτό της ίδιας αυτής αναμέτρησης, δέχτηκε την πρώτη του κίτρινη κάρτα στην καριέρα του για ένα φάουλ πάνω στον Λοράν Σιμάν. Λίγα λεπτά αργότερα, ο Μπαντιμπανγκά πέτυχε το πρώτο τέρμα της καριέρας του, προτού αποβληθεί δεχόμενος μια δεύτερη κίτρινη κάρτα.

Την επόμενη σεζόν, ο Ζιγκί είχε μικρό χρόνο συμμετοχής και στη διάρκεια της συμμετοχής του στην αναμέτρηση απέναντι στην Σπορτίνγκ Σαρλερουά, δεν έπεισε με την απόδοσή του και αντικαταστάθηκε στην ανάπαυλα του ημιχρόνου. Ωστόσο, στις 20 Μαρτίου 2011, στη διάρκεια της τελευταίας αναμέτρησης της κανονικής σεζόν απέναντι στην ΚΑΑ Γάνδη, είχε πολύ καλή απόδοση, δίνοντας, μάλιστα, μια ασίστ στον Ρομελού Λουκακού.

Στις 11 Μαΐου 2011, αγωνιζόμενος ως βασικός απέναντι στην ΚΑΑ Γάνδη, στα πλαίσια της 8ης αγωνιστικής των πλέι-οφ του βελγικού πρωταθλήματος, ο Ζιγκί πέτυχε ένα τέρμα, ενώ έδωσε μια ασίστ εκ νέου στον Ρομελού Λουκακού.

Στις 2 Ιανουαρίου 2012, παραχωρήθηκε ως δανεικός για διάστημα 6 μηνών στην Ντε Χράαφσχαπ. 
Για την πρώτη του συμμετοχή με τη νέα του ομάδα, βαθμολογήθηκε ως ο καλύτερος παίκτης για την ομάδα του, παρά το γεγονός ότι είχε ηττηθεί με σκορ 0-2, καταφέρνοντας σε σύντομο διάστημα να γίνει αγαπητός στο φίλαθλο κοινό του Ντοέτινχαϊμ.

Στις 18 Ιουλίου 2013, ο Εργοτέλης ανακοίνωσε την απόκτηση του Μπαντιμπανγκά με ελεύθερη μεταγραφή, με τον παίκτη να βάζει την υπογραφή του σε συμβόλαιο μονοετούς διάρκειας. Την ίδια στιγμή, δημοσιογράφοι από το Βέλγιο ανέφεραν ότι ο παίκτης είχε, στην ουσία, αποκτηθεί από τον Ολυμπιακό, ο οποίος είχε δείξει ενδιαφέρον για την απόκτησή του για κάποιο διάστημα, και ότι ο παίκτης είχε παραχωρηθεί, εμμέσως, για μια χρονιά ως δανεικός στην ομάδα του Εργοτέλη, κάτι που πηγάζει και από τη χρονική διάρκεια του συμβολαίου που υπέγραψε με την ομάδα της Κρήτης. Τον Ιούνιο του 2014 υπέργραψε στον Αστέρα Τρίπολης.

Διακρίσεις 
 Πρωταθλητής Βελγίου την σεζόν 2009-2010 με την ΡΣΚ Άντερλεχτ

Παραπομπές

Εξωτερικός Σύνδεσμος 

 Προφίλ του Ζιγκί Μπαντιμπανγκά στο footballdatabase.eu.

Ποδοσφαιριστές Εθνικής Βελγίου ανδρών U19
Ποδοσφαιριστές Εθνικής Βελγίου Κ21
Ποδοσφαιριστές ΡΣΚ Άντερλεχτ
Ποδοσφαιριστές Ντε Χράαφσχαπ
Ποδοσφαιριστές Σπορτίνγκ Σαρλερουά
Μέσοι ποδοσφαιριστές
Ποδοσφαιριστές Εργοτέλη
Ποδοσφαιριστές Έρεντιβιζι
Πατρίς Αμπαντά

Ο Πατρίς Αμπαντά Ετόνγκ (γεννημένος στις 3 Αυγούστου 1978, στη Γιαουντέ) είναι Καμερουνέζος πρώην διεθνής ποδοσφαιριστής. Η θέση που αγωνιζόταν ήταν αυτή του κεντρικού αμυντικού.

Αγωνίστηκε μεταξύ άλλων για λογαριασμό του Απόλλων Καλαμαριάς στην Ελλάδα και της Σπάρτα Πράγας στην Τσεχία.

Αγωνίστηκε με την Καμερούν και συμμετείχε μαζί της στο Παγκόσμιο Κύπελλο του 1998, και τους Θερινούς Ολυμπιακούς Αγώνες του 2000, όπου το Καμερούν κατέκτησε το χρυσό μετάλλιο.

Εξωτερικοί Σύνδεσμοι
 
 
 Προφίλ

Ποδοσφαιριστές Παγκοσμίου Κυπέλλου 1998
Ποδοσφαιριστές Σπάρτα Πράγας
Ποδοσφαιριστές Απόλλων Καλαμαριάς
Ποδοσφαιριστές Εθνικής Καμερούν
Καμερουνέζοι ποδοσφαιριστές
Ποδοσφαιριστές ΦΚ Τέπλιτσε
Αμυντικοί ποδοσφαιριστές
Ποδοσφαιριστές ΦΚ Ντρνόβιτσε
Ποδοσφαιριστές ΚΣ Μπέσα Καβάγια
Χριστιανική και Δημοκρατική Ένωση-Τσεχοσλοβάκικο Λαϊκό Κόμμα

Η Χριστιανική και Δημοκρατική Ένωση-Τσεχοσλοβάκικο Λαϊκό Κόμμα (τσεχ. Křesťanská a demokratická unie –  Československá strana lidová) είναι ένα πολιτικό κόμμα της Τσεχίας, το οποίο εκφράζει χριστιανοδημοκρατικές απόψεις. Είναι ένα από τα παλαιότερα κόμματα της Τσεχίας, καθώς ιδρύθηκε το 1919. Στις εκλογές του 2013, το κόμμα κέρδισε για πρώτη φορά έδρες στο κοινοβούλιο από τις εκλογές του 2010, καθώς συγκέντρωσε το 6,78% των ψήφων και 14 από τις συνολικά 200 έδρες.
Το κόμμα διαθέτει σχετικά μεγάλες περιουσίες και μιαν ευρεία βάση μέλους, ειδικά στη Μοραβία.

Έδρες σε κοινοβούλια

Παραπομπές 

Τσέχικα πολιτικά κόμματα
Συντηρητικά κόμματα
Γιάννης Μπέρτος

Ο Γιάννης Μπέρτος (1903 - άγνωστο) ήταν Έλληνας ηθοποιός, αδελφός της επίσης ηθοποιού Αλεξάνδρας Δέλτα-Μπέρτου (1909-). Τις δεκαετίες του '50, '60 και '70, έλαβε μέρος σε πολλούς θιάσους, θεατρικές παραστάσεις και κινηματογραφικές ταινίες. Είναι μέλος του Σ.Ε.Η. από το 1927. Είναι άγνωστη η ημερομηνία του θανάτου του.

Φιλμογραφία

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Υπεραιωνόβιοι
Συνειδητό όνειρο από εγρήγορση (WILD)

Ένα συνειδητό όνειρο από εγρήγορση, επιτυγχάνεται όταν το άτομο μεταβαίνει απευθείας από την εγρήγορση σε όνειρο χωρίς να χάσει ούτε στιγμή τη διαύγεια του και τη συνείδηση εαυτού. Υπάρχουν πολλές τεχνικές που βοηθούν στην επίτευξη WILD. Κοινό τους σημείο είναι ότι βοηθούν στην διατήρηση της συνειδητότητας κατά τη διάρκεια της υπναγωγικής φάσης του ύπνου, την οποία το άτομο πρέπει να αναγνωρίσει και να παρακολουθήσει παθητικά αλλά συνειδητά έως ότου μπει στο όνειρο.

Δείτε επίσης 
Συνειδητό όνειρο
Ντράγκαν Σουτάνοβατς

Ο Ντράγκαν Σουτάνοβατς (σερβικά : Драган Шутановац) (Βελιγράδι, 24 Ιουλίου 1968) είναι πολιτικός της Σερβίας και πρώην υπουργός άμυνας της Δημοκρατίας της Σερβίας. Πρώην αντιπρόεδρος του Δημοκρατικού κόμματος, μέλος της εκτελεστικής επιτροπής και ο γενικός του Δημοκρατικού κόμματος.

Βιογραφία 
Τελείωσε το δημοτικό σχολείο και το γυμνάσιο στο Βελιγράδι. Αποφοίτησε από τη σχολή μηχανολόγων μηχανικών στον τομέα της υδροηλεκτρικής ενέργειας. Ειδικεύτηκε στον τομέα της ασφάλειας, ολοκλήρωσε ειδικά μαθήματα στις Ηνωμένες πολιτείες όπου και έλαβε το πτυχίο του στον τομέα της επιβολής του νόμου, επίσης πτυχίο στον τομέα της ασφάλειας και σε θέματα εποπτείας.

Είναι παντρεμένος με την Μαρία και έχει δύο γιους, κουμπάρος στο γάμο του ήταν τότε πρόεδρος της Σερβίας Μπόρις Τάντιτς.

Τον Νοέμβριο του 2000 διορίστηκε ειδικός σύμβουλος του υπουργού εσωτερικών, και τον Απρίλιο και Μάιο του 2000 είχε υπηρετήσει στο ευρωπαϊκό κοινοβούλιο στο Στρασβούργο. Από την 1η Νοέμβριου του 2001 έως τον Φεβρουάριο του 2003 ήταν βοηθός του ομοσπονδιακού υπουργού εσωτερικών.

Από το 2002 έως το 2003 ήταν ο πρόεδρος άμυνας και ασφάλειας της εθνικής συνέλευσης της Δημοκρατίας της Σερβίας. Δύο φορές εξελέγη βουλευτής στη εθνοσυνέλευση της Δημοκρατίας της Σερβίας το 2000 και το 2003. Ήταν υπουργός Άμυνας της Δημοκρατίας της Σερβίας από τις 15 Μαΐου 2007 μέχρι το 2008 στις κυβερνήσεις Βόισλαβ Κοστούνιτσα του 2007 και Μίρκο Τσβέτκοβιτς του 2008.

Πηγές 

 Биографија на сајту Владе Републике Србије
 Лепа Брена ме будила у војсци („Ало“, 13. новембар 2011)

Υπουργοί άμυνας της Σερβίας
Βουλευτές της Σερβίας
Στόγιαν Πρότιτς

Ο Στόγιαν Πρότιτς (σερβικά : Стојан Протић) (Κρούσεβατς 28 Ιανουαρίου 1857 - Βελιγράδι 28 Οκτωβρίου 1923) είναι Σέρβος πολιτικός, συγγραφέας και ένας από τους ιδρυτές του Ριζοσπαστικού κόμματος της Σερβίας. Πολλές φορές ήταν υπουργός Οικονομικών και εσωτερικών. Μετά τον πρώτο παγκόσμιο πόλεμο σχημάτισε την πρώτη κυβέρνηση του Βασιλείου των Σέρβων, Κροατών και Σλοβένων, και ήταν ο πρώτος πρωθυπουργός της Γιουγκοσλαβίας.

Βιογραφία
Για την ηγεσία του Ριζοσπαστικού κόμματος συγκρούστηκε με τον Πάσιτς, αλλά έχασε και έγινε αρχηγός του κόμματος ο Πάσιτς. Για έναν χρόνο ήταν επικεφαλής της εθνικής βιβλιοθήκης της Σερβίας (1900-1901). Δημοσίευσε και εξέδωσε το περιοδικό "Дело" και την εφημερίδα "Одјек" και έγραψε την απάντηση στο Αυστροουγγρικό τελεσίγραφο στη Σερβία το 1914 .

Το 1887 εκλέγεται μέλος του κοινοβουλίου , το 1893 προσωρινός δήμαρχος του Βελιγραδίου. Από τις 29 Μαΐου 1903 έως τις 16 Μαΐου 1905 χρημάτισε υπουργός εσωτερικών και ξανά από τις 17 Απριλίου 1906 έως τις 30 Μαΐου 1907. Υπουργός Οικονομικών από τις 11 Φεβρουάριου  1909 έως τις 8 Μαΐου 1912. Εκπρόσωπος του υπουργού εσωτερικών από τις 12 Σεπτεμβρίου 1910 έως τις 25 Ιουνίου 1911 κι έπειτα για τρίτη φορά υπουργός εσωτερικών από τις 30 Αυγούστου 1912 έως τις 22 Νοεμβρίου 1914. Εκ νέου υπουργός οικονομικών από τις 10 Ιουνίου 1917 έως τις 20 Δεκεμβρίου 1918 και έπειτα αναπληρωτής υπουργός εξωτερικών έως τις 20 Δεκεμβρίου  1918.

Από τις 20 Δεκεμβρίου 1918 έως τις 16 Αύγουστος 1919 πρόεδρος της πρώτης κυβέρνησης του Βασιλείου Σέρβων Κροατών και Σλοβένων και από τις 19 Φεβρουαρίου έως τις 17 Μαΐου 1920 πρωθυπουργός του Βασιλείου της Γιουγκοσλαβίας.

Έργα του 
 "О Македонији и Македонцима“
 „Албански проблем и Србија и Аустроугарска“
 „Срби и Бугари у Балканском рату“
 „Тајна конвенција између Србије и Аустроугарске“

Πηγές
 Проф. др Дејвид Мекензи, Стојан Протић српски новинар и државник, Службени гласник, Београд, 2008.
 Мала енциклопедија Просвета - Општа Енциклопедија (М-Ш). Издавачко предузеће „Просвета“, Београд 1959.

Σέρβοι ιστορικοί
Σέρβοι εκδότες
Βουλευτές της Σερβίας
Δήμαρχοι Βελιγραδίου
Υπουργοί εσωτερικών της Σερβίας
Υπουργοί οικονομικών της Σερβίας
Πρωθυπουργοί της Γιουγκοσλαβίας
Νικ Μένζα

Ο Νικ Μένζα (αγγλικά: Nick Menza, 23 Ιουλίου 1964 – 21 Μαΐου 2016) ήταν Αμερικανός μουσικός γεννημένος στη Γερμανία, γνωστός για τη συμμετοχή του στο heavy metal συγκρότημα των Megadeth από το 1989 ως το 1998, με μία σύντομη επιστροφή το 2004.

Βιογραφία
Ο Μένζα γεννήθηκε στο Μόναχο το 1964. Ο πατέρας του, Ντον Μένζα, ήταν διάσημος μουσικός της τζαζ και αποτέλεσε μεγάλη επιρροή κατά την παιδική του ηλικία ώστε να ξεκινήσει να παίζει τύμπανα.

Το πρώτο του συγκρότημα ήταν οι Rhoads το 1982 με τους οποίους κυκλοφόρησε το Into the Future τέσσερα χρόνια αργότερα. Στη συνέχεια έπαιξε ως session μουσικός και έγινε τεχνικός τυμπάνων του ντράμερ των Megadeth, Τσακ Μπέλερ. Όταν ο Μπέλερ αρρώστησε, ο Μένζα τον αναπλήρωσε για κάποιες εμφανίσεις του συγκροτήματος, ενώ έγινε μόνιμο μέλος τους το 1989. Μαζί ηχογράφησαν μία σειρά από επιτυχημένα άλμπουμ όπως το Rust In Peace, το Countdown to Extinction, το Youthanasia και το Cryptic Writings. Όλα τα άλμπουμ έγιναν πλατινένια στις Ηνωμένες Πολιτείες και οι Megadeth αναγνωρίστηκαν ως ένα από τα σπουδαιότερα ονόματα του είδους. Το 1998, απολύθηκε από το συγκρότημα όταν αναγκάστηκε να κάνει επέμβαση για όγκο στο γόνατο του, με τον Ντέιβ Μαστέιν να προσλαμβάνει τον Τζίμι ΝτεΓκράσο στη θέση του.

Παράλληλα, ο Μένζα συνεργάστηκε με τον κιθαρίστα των Megadeth, Μάρτι Φρίντμαν σε τρία προσωπικά του άλμπουμ, το Scenes (1992), το Introduction (1994) και το True Obsessions (1996). Το 1997, δημιούργησε τους Menza με τους οποίους κυκλοφόρησε το Life After Deth το 2002. Το 2004, του ζητήθηκε να επιστρέψει στους Megadeth, αλλά μερικές ημέρες αργότερα απολύθηκε και πάλι, δίνοντας τη θέση του στον Σον Ντρόβερ.

Το 2006 έγινε μέλος των Orphaned to Hatred κυκλοφορώντας μαζί τους το ΕΡ "War Plow" και παραμένοντας στο συγκρότημα ως το 2010. Από το 2006 και έπειτα διατηρούσε το συγκρότημα Deltanaut χωρίς να έχουν πραγματοποιήσει κάποια επίσημη κυκλοφορία. Το 2007, ένα ατύχημα με αλυσοπρίονο παραλίγο να του στοιχίσει το χέρι του, το οποίο σώθηκε μετά από εγχείρηση. Πέθανε από καρδιακή προσβολή στις 21 Μαΐου 2016.

Δισκογραφία

Παραπομπές

Πηγές
 Nick Menza - Encyclopaedia Metallum: The Metal Archives
 MusicMight :: Artists :: NICK MENZA - Rockdetector.com
 VQPR - Nick Menza
 Nick Menza (Megadeth)- Musician Profile - Spirit of Metal webzine

Εξωτερικοί σύνδεσμοι 
 Nick Menza - Drummer - Megadeth
 Nick Menza | Facebook
 Nick Menza (@MenzaNick) | Twitter

Ροκ μουσικοί
Ντράμερς
Κατάλογος Δανικών νησιών ανά έκταση

Αυτός είναι ένα κατάλογος των νησιών της Δανίας. Υπάρχουν περίπου 406 νησιά στην Δανία, εξαιρώντας τα νησιά των Φερόων Νήσων και της Γροιλανδίας. Περίπου 70 από αυτά κατοικούνται, ενώ τα υπόλοιπα είναι ακατοίκητα. Ο κατάλογος αυτός περιλαμβάνει όλα τα νησιά με έκταση μεγαλύτερη του 1 τ.χλμ..

Νησιά με έκταση πάνω από 1 τ.χλμ.

Παραπομπές 

Δανικα Νησια
Τορπέντο Κουτάισι

Η Τορπέντο Κουτάισι (γεωργιανά: ტორპედო ქუთაისი) είναι γεωργιανή επαγγελματική ποδοσφαιρική ομάδα από την πόλη Κουτάισι, τη δεύτερη μεγαλύτερη πόλη της χώρας. Ιδρύθηκε το 1946. Τρία χρόνια μετά κέρδισε το πρωτάθλημα της χώρας. Αγωνίζεται στο στάδιο Στάδιο Ραμάζ Σενγκέλια χωρητικότητας 14.700 θεατών.

Διακρίσεις

Εγχώριες διοργανώσεις
 Πρωτάθλημα Γεωργίας (Α)
 Πρωταθλήτρια (3): 2000, 2001, 2002
 Δεύτερη θέση (3): 1999, 2003, 2005
 Πιρβέλι Λίγκα (Β)
 Πρωταθλήτρια (1): 2010
 Κύπελλο Γεωργίας
 Κυπελλούχος (4): 1999, 2001, 2016, 2018
 Φιναλίστ (4): 2000, 2002, 2004, 2011
 Σούπερ Καπ Γεωργίας
 Φιναλίστ (1): 1999

Περιφερειακές διοργανώσεις
Πρωτάθλημα Γεωργίας
 Πρωταθλήτρια (1): 1949
Πρώτη Κατηγορία ΕΣΣΔ (Β)
 Πρωταθλήτρια (2): 1960, 1961
 Δεύτερη θέση (3): 1949, 1981, 1984
Δεύτερη Κατηγορία ΕΣΣΔ (Γ)
 Πρωταθλήτρια (1): 1988
 Κύπελλο ΚΑΚ
 Κυπελλούχος (1): 2001 
Προεδρικό Κύπελλο Τουρκμενιστάν
 Κυπελλούχος (1): 2002
 Φιναλίστ (1): 2004

Τμήματα υποδομής
 Evima cup
 Νικήτρια (1) 2013

Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι
 Επίσημη ιστοσελίδα
 Η Τορπέντο στην UEFA

Ποδοσφαιρικές ομάδες Γεωργίας
Ιδρύσεις ποδοσφαιρικών ομάδων το 1946
Τορπέντο Κουτάισι
Βοημική Ελβετία

Η Βοημική Ελβετία (τσέχικα: České Švýcarsko, γερμανικά: Böhmische Schweiz), επίσης γνωστή ως Τσεχική Ελβετία, είναι φυσική περιοχή η οποία βρίσκεται στα βορειοδυτικά της Τσέχικης Δημοκρατίας. Βρίσκεται στο τσεχικό τμήμα των Ελμπσαντσταϊνγκεμπίργκε, στα βόρεια του Ντέτσιν και στις δύο όχθες του Ποταμού Έλβα. Εκτείνεται στα ανατολικά έως τα Λουσατιανά Όρη και στα δυτικά έως τα Όρη Όρε. Μεγαλύτερο υψόμετρό της είναι η κορυφή Ντέτσινσκι Σνέζνικ με υψόμετρο 726 μέτρων πάνω από το επίπεδο της θάλασσας. Έχει κηρυχτεί ως προστατευόμενη περιοχή (ως ChKO Labske Piskovce) από το 1972.

Η περιοχή κατά μήκος της δεξιάς όχθης του Έλβα έγινε εθνικό πάρκο την 1η Ιανουαρίου 2000, το Εθνικό Πάρκο Τσέσκε Σβίτσαρσκο. Το Εθνικό Πάρκο γειτνιάζει με το Εθνικό Πάρκο της Σαξωνικής Ελβετίας (Sächsische Schweiz) στη Γερμανία.

Ετυμολογία 

Η ιδέα της Βοημικής Ελβετίας αναπτύχθηκε κατά τη διάρκεια του 18ου αιώνα ως μια μορφή επέκτασης της Σαξωνικής Ελβετίας, η οποία βρισκόταν στο τμήμα των Ελμπσαντσταϊνγκεμπίργκε στη Γερμανία. Η ονομασία της προήλθε από τους Ελβετούς καλλιτέχνες Άντριαν Ζινγκ και Άντον Γκραφφ, των οποίων η γεωγραφία της βόρειας Βοημίας θύμιζε τη χώρα καταγωγής τους.

Εξωτερικοί σύνδεσμοι 

 Επίσημη Ιστοσελίδα 
 Φωτογραφίες της περιοχής
 Βοημική Ελβετία
 Φωτογραφίες της Βοημικής Ελβετίας
 Awarded "EDEN - European Destinations of Excellence" non traditional tourist destination 2009

Βοημία
Μπόμπι Ντάριν

Ο Μπόμπι Ντάριν (Bobby Darin, πραγματικό όνομα: Walden Robert Cassotto, 14 Μαΐου 1936 – 20 Δεκεμβρίου 1973) ήταν Αμερικανός τραγουδιστής και ηθοποιός.

Γεννήθηκε με ασθενική καρδιά, στο Μπρονξ της Νέας Υόρκης. Η μητέρα του ήταν ανήλικη όταν έμεινε έγκυος και ποτέ δεν αποκάλυψε το όνομα του πατέρα του. Ο Ντάριν μεγάλωσε με τους γονείς της μητέρας του, πιστεύοντας μέχρι την ηλικία των 32 ετών πως εκείνη ήταν η μεγαλύτερη αδελφή του.

Τα προβλήματα υγείας δεν τον εμπόδισαν να γίνει ένα από τα ροκ ινδάλματα της γενιάς του, ενώ παράλληλα είχε μια σύντομη, αλλά καθόλου ευκαταφρόνητη, καριέρα στο Χόλιγουντ, όπου γνώρισε και παντρεύτηκε την τότε ανήλικη Σάντρα Ντι.

Το πρώτο του συμβόλαιο ήταν με την δισκογραφική εταιρία  Decca Records το 1956, χωρίς σημαντική επιτυχία. Ακολούθησε η συνεργασία του με την Atco Records, όπου το 1958 ηχογράφησε την πρώτη του μεγάλη επιτυχία, το τραγούδι «Splish Splash», το οποίο πούλησε πάνω από ένα εκατομμύριο αντίτυπα. Ακολούθησε η μεγάλη εμπορική επιτυχία του τραγουδιού «Dream Lover», του 1959, και το «Mack the Knife», το οποίο παρέμεινε στην πρώτη θέση των charts των ΗΠΑ για 9 εβδομάδες και κατέκτησε το
βραβείο Γκράμι Δίσκου της χρονιάς του 1960. Συνεργάστηκε επίσης με τις δισκογραφικές Capitol, Brunswick, Atlantic και Motown.

Το 1960 έλαβε μέρος στην ταινία «Come September» όπου γνωρίστηκε με την σύζυγό του Σάντρα Ντι. Για την ερμηνεία του έλαβε το βραβείο της Χρυσής Σφαίρας στην κατηγορία πρωτοεμφανιζόμενου καλλιτέχνη το 1962. Υπήρξε επίσης υποψήφιος για Χρυσή Σφαίρα (Καλύτερος ηθοποιός) το 1963 για την ερμηνεία του στην ταινία «Pressure Point» και υποψήφιος για Όσκαρ Δεύτερου αντρικού ρόλου για την ερμηνεία του στην ταινία «Captain Newman, M.D.» για την οποία είχε βραβευτεί με το βραβείο καλύτερου ηθοποιού της Κριτικής Επιτροπής του Φεστιβάλ των Καννών.

Υποστηρικτής των Δημοκρατικών την δεκαετία του 1960, ο Ντάριν εργάστηκε στο πλευρό του Ρόμπερτ Κένεντι κατά την προεκλογική εκστρατεία του. Την νύχτα της δολοφονίας του στις 4 με 5 Ιουλίου 1968, βρισκόταν και αυτός στο Ξενοδοχείο Ambassador Hotel στο Λος Άντζελες.

Ο Ντάριν πέθανε στις 20 Δεκεμβρίου του 1973 στο Λος Άντζελες, ύστερα από επιπλοκές της υγείας του μετά από εγχείρηση ανοιχτής καρδιάς, τη δεύτερη που πραγματοποιούσε μετά το 1971.

Η ζωή του περιγράφεται στην ταινία «Beyond the Sea» του 2004, του Μπάρρι Λέβινσον. Τον ρόλο του Μπόμπι Ντάριν υποδύεται ο Κέβιν Σπέισι.

Παραπομπές

Εξωτερικοί σύνδεσμοι
 

Αμερικανοί άνδρες ηθοποιοί κινηματογράφου
Γιουργκούορντεν ΙΦ Φούτμπολσφερίενινγκ

Για τα υπόλοιπα αθλητικά τμήματα του συλλόγου, δείτε: Γιουργκόρντεν ΙΦ

Η Γιουργκούορντεν ΙΦ Φούτμπολσφερίενινγκ (γνωστή στην Ελλάδα και ως Τζουργκάρντεν, σουηδ. Djurgårdens IF Fotbollsförening, ) είναι το ποδοσφαρικό τμήμα της Γιουργκόρντεν ΙΦ. Αγωνίζεται στην Tele2 Arena.

Η ομάδα ιδρύθηκε το 1891. Έχει 12 εθνικά πρωταθλήματα και 4 κύπελλα. Έχει κατακτήσεις τους τίτλους σε 3 διαφορετικές εποχές. Τη δεκαετία του 1910 η ομάδα κέρδισε 4 πρωταθλήματα, τις δεκαετίες του 1950 και 1960 άλλα τέσσερα και τη δεκαετία του 2000 τους υπόλοιπους.

Τίτλοι 

 Πρωταθλήματα Σουηδίας (12): 1912, 1915, 1917, 1920, 1954–1955, 1959, 1964, 1966, 2002, 2003, 2005, 2019

 Κύπελλα Σουηδίας (5): 1990, 2002, 2004, 2005, 2018

Άλλοι τίτλοι 

 Πρωτάθλημα ποδοσφαίρου Σουηδίας:
 Φιναλίστ (3): 1962, 1967, 2001

 Σούπερεταν:
 Νικήτρια (1): 2000

 Division 1 Norra:
 Νικήτρια (3): 1987, 1994, 1998
 Φιναλίστ (1): 1997

 Svenska Serien:
 Φιναλίστ (1): 1911–1912
 Svenska Mästerskapet:
 Νικήτρια (4): 1912, 1915, 1917, 1920
 Φιναλίστ (7): 1904, 1906, 1909, 1910, 1913, 1916, 1919
 Allsvenskan play-offs:
 Φιναλίστ (1): 1988
 Corinthian Bowl:
 Νικήτρια (1): 1910
 Φιναλίστ (2): 1908, 1911
 Rosenska Pokalen:
 Φιναλίστ (2): 1902
 Wicanderska Välgörenhetsskölden:
 Νικήτρια (4): 1907, 1910, 1913, 1915
 Φιναλίστ (3): 1908, 1914, 1916

Παραπομπές

Εξωτερικοί σύνδεσμοι 

Επίσημες ιστοσελίδες
 Djurgårdens IF Fotboll - επίσημος ιστότοπος
 Djurgårdens IF Fotboll - at the UEFA official site
 Djurgårdens IF Fotboll - at the Πρωτάθλημα ποδοσφαίρου Σουηδίας official site

Supporter websites
 Järnkaminerna Stockholm - official supporter club site
 Forum 1891 - supporter site
 Djurgårdens Supporters Club - supporter site

Γιουργκόρντεν ΙΦ (ποδόσφαιρο)
Ποδοσφαιρικές ομάδες Σουηδίας
Ιδρύσεις ποδοσφαιρικών ομάδων το 1899
ΜΚ Χέκεν

Η ΜΚ Χέκεν (σουηδικά: BK Häcken) είναι μια σουηδική ποδοσφαιρική ομάδα από το Γκέτεμποργκ. Χρώματα της ομάδας είναι το κίτρινο και το μαύρο. Ιδρύθηε στις 2 Αυγούστου 1940. Έχει αγωνιστέι 16 φορές στο Πρωτάθλημα ποδοσφαίρου Σουηδίας, με πρώτη το 1983.

Επιτεύγματα

Πρωταθλήματα
 Πρωτάθλημα ποδοσφαίρου Σουηδίας:
 Νικητής (1): 2022
 Φιναλίστ (1): 2012
 Σούπερεταν:
 Νικητής (1): 2004
 Φιναλίστ (1): 2008
 Division 1 Södra:
 Νικητής (2): 1990, 1999
 Φιναλίστ (1): 1997
 Division 1 Västra:
 Νικητής (1): 1992

Κύπελλο
 Κύπελλο Σουηδίας:
 Νικητής (2): 2015-16, 2018-19
 Φιναλίστ (1): 1989–1990

Ευρωπαϊκή πορεία

Παραπομπές

Εξωτερικοί σύνδεσμοι 

 BK Häcken – Επίσημη ιστοσελίδα
 Supporterklubben Getingarna – official supporter club site
 Sektion G – supporter site

ΜΚ Χέκεν
Ποδοσφαιρικές ομάδες Σουηδίας
Ιδρύσεις ποδοσφαιρικών ομάδων το 1940
Έρεμπρο ΣΚ

Η Έρεμπρο ΣΚ είναι σουηδική ποδοσφαιρική ομάδα από την πόλη Έρεμπρο. Η ομάδα δίνει τους εντός έδρας αγώνες στο Behrn Arena. Χρώματα της ομάδας είναι το μαύρο και το άσπρο. Ιδρύθηκε στις 28 Οκτωβρίου 1908. Έχει συμμετάσχει σε 44 περιόδους στο Πρωτάθλημα ποδοσφαίρου Σουηδίας, με πρώτη σεζόν τη 1946-47.

Επιτεύγματα

Πρωταθλήματα
 Πρωτάθλημα ποδοσφαίρου Σουηδίας:
 Φιναλίστ (2): 1991, 1994
 Σούπερεταν:
 Φιναλίστ (1): 2006
 Division 1 Norra:
 Νικήτρια (1): 1988

Κύπελλο
 Κύπελλο Σουηδίας (ποδόσφαιρο ανδρών):
 Φιναλίστ (1): 1987–1988

Ευρωπαϊκή πορεία
Κύπελλο ΟΥΕΦΑ/ΟΥΕΦΑ Γιουρόπα Λιγκ

Παραπομπές

Εξωτερικοί σύνδεσμοι 
 Örebro SK – Επίσημη ιστοσελίδα
 Svartvitt – supporter site

Ποδοσφαιρικές ομάδες Σουηδίας
Έρεμπρο ΣΚ
Ιδρύσεις ποδοσφαιρικών ομάδων το 1908
Άντζελα

Η Άντζελα (Iσπανικά: Ángela) είναι τηλενουβέλα μεξικάνικης παραγωγής του 1998. 

Πρωταγωνιστούν Ανχέλικα Ριβέρα, Χουάν Σολέρ, Ιγνάσιο Λόπεζ Τάρσο, Πατρίσια Ναβιδάδ και Γιακελίν Αντέρε.

Πλοκή 
Η Άντζελα είναι μια γοητευτική και όμορφη νεαρή δασκάλα, με ένα γλυκό αλλά σταθερό χαρακτήρα. Ζει με την μητέρα της Ντέλια, μια άρρωστη και πικραμένη γυναίκα. Λίγο πριν πεθάνει η Ντέλια ζητά από την Άντζελα να τις ορκιστεί ότι θα συνεχίσει τη ζωή της. 

Πριν την τελευταία της πνοή καταριέται την Εμίλια Σαντιγιάνα την γυναίκα που έκλεψε τον πατέρα της Άντζελα. Όταν ακούει το όνομα αυτής της γυναίκας της ορκίζεται ότι δεν θα ησυχάσει αν έχει βρει αυτή τη γυναίκα και να την κάνει να πληρώσει που κατέστρεψε τη ζωή της μητέρας της.

Η Εμίλια Σαντιγιάνα ζει στην πόλη του Σαν Μιγκέλ ντε Αγιέντε όπου διευθύνει μια πολύ επιτυχημένη επιχείρηση. Κατέχει ένα ορυχείο και ένα εργοστάσιο. Μια μέρα, η Άντζελα φτάνει στην εταιρεία της Εμίλια και ζητά εργασία. Η Γιολάντα, δεξί χέρι της Εμίλια, νιώθει οίκτο για την φαινομενικά γλυκιά και ντροπαλή νεαρή κοπέλα και πείθει το αφεντικό της για να την προσλάβει. 

Σιγά-σιγά η Άντζελα κερδίζει την εμπιστοσύνη της. Η Άντζελα είναι πεπεισμένη ότι είναι δικαιοσύνη και χρησιμοποιεί την ομορφιά της και την αυξανόμενη επιρροή της μέσα στην επιχείρηση για να καταστρέψει συστηματικά κόσμο της Εμίλια. 

Μόνο ένα άτομο την εμπιστεύεται και δεν παρασύρεται από την ομορφιά της και την αθωότητά της, Ο Μαριάνο Μπαουτίστα ένας νεαρός μηχανικός που εργάζεται στο ορυχείο. Η Άντζελα προσπαθεί να αγνοήσει την έλξη της για τον Μαριάνο αλλά τελικά συνειδητοποιεί ότι τον αγαπά αληθινά. 

Για πρώτη φορά στη ζωή της, η ευτυχία φαίνεται να είναι εφικτή όταν ο Μαριάνο της εξομολογείται ότι είναι ερωτευμένος μαζί της. Παρ' όλα αυτά, ο όρκος που έδωσε πάνω από τον τάφο της μητέρας της, συνδέεται με τη μοίρα της, και η Άντζελα είναι πλέον ανίκανη να σταματήσει το κύμα της καταστροφής και τον πόνο που η ίδια έχει προκαλέσει.

Κάστ 
Ανχέλικα Ριβέρα ως Άντζελα Μπελάτι/Άντζελα Γκαγιάρδο Μπελάτι ντε Μπαουτίστα
Χουάν Σολέρ ως Μαριάνο Μπαουτίστα Σολόρσανο
Ιγνάσιο Λόπεζ Τάρσο ως Φελισιάνο Βιγιανουέβα
Πατρίσια Ναβιδάδ ως Χιμένα Τσάβες
Γιακελίν Αντέρε ως Εμίλια Σαντιγιάνα Ρολντάν
Χουάν Πελάες ως Ουμπέρτο Γκαγιάρδο
Άνα Μπέρτα Λέπε ως Λορένσα Τσάβες
Ολίβια Μπούσιο ως Γιολάντα Ρίβας
Λούς Μαρία Σετίνα ως Ντιάνα Γκαγιάρδο Σαντιγιάνα
Χοσέ Ελίας Μορένο Τζ. ως Πάτερ Μαρτίν Βιγιανουέβα
Ερνέστο Γκοδόι ως Μπρούνο Λισάραγα
Ροσάνχελα Βάλβο ως Εστέρ Λισάραγα
Αρσένιο Κάμπος ως Όσκαρ Λισάραγα
Αουρόρα Μολίνα ως Φρανσίσκα Οσούνα
Χάρι Γιεϊθνερ ως Χουλιάν Αρίσπε
Γιολάντα Σιάνι ως Ορτένσια Σολόρσανο Ντε Μπαουτίστα 
Ροσάνα Σαν Χουάν ως Σουσάνα Τσάβες
Εδουάρδο Ριβέρα ως Εμετέριο Γκονσάλες
Χοσέ Μαρία Γιάσπικ ως Ρενέ Μπαουτίστα Σολόρσανο
Άνα Μάρτιν ως Ντέλια Μπελάτι Ρολντάν
Γιοάνα Μπενεδέκ ως Καταλίνα Λισάραγα
Ορλάντο Μιγκέλ ως Πέδρο Σολόρσανο Ματέος

Προβολή

Παραπομπές

Εξωτερικοί σύνδεσμοι 

Μεξικάνικες τηλεοπτικές σειρές
Τηλενουβέλες